gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7863, del 01-09-2016 (2016/6710)

RESOLUCIÓ de 16 d'agost de 2016, de la Direcció General de Treball i Benestar Laboral, per la qual s'anuncia el depòsit dels estatuts de l'organització empresarial denominada Associació Valenciana de Transportistes Autònoms i Xicotetes i Mitjanes Empreses del Transport (ASETRANS) (número 1017).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7863

Data del DOGV
:   01-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6710


Data del document
:   16-08-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 16 d'agost de 2016, de la Direcció General de Treball i Benestar Laboral, per la qual s'anuncia el depòsit dels estatuts de l'organització empresarial denominada Associació Valenciana de Transportistes Autònoms i Xicotetes i Mitjanes Empreses del Transport (ASETRANS) (número 1017). [2016/6710]  
Ha sigut admés el depòsit dels estatuts de l'organització empresarial denominada Associació Valenciana de Transportistes Autònoms i Xicotetes i Mitjanes Empreses del Transport (ASETRANS), per comprovar-se que reuneix els requisits previstos en la Llei 19/1977, d'1 d'abril, per la qual es regula el dret d'associació sindical (BOE 4 d'abril), i el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
  
La sol·licitud de depòsit va ser realitzada per Rafael Rivero Gallardo com a representant de l'Associació.  
Els estatuts i l'acta de constitució apareixen subscrits per Manuel Máñez Hernández, com a president: Sonia Pérez Jiménez, com a vicepresidenta; María del Carmen Jiménez Cano, com a tresorera, i per Rafael Rivero Gallardo, com a secretari, tots ells en qualitat de promotors.  
Es disposa la publicitat de la present resolució, per mitjà de la seua publicació en el Diari Oficial de la Comunitat Valenciana.  
Qualsevol interessat podrà examinar el document depositat i obtindre'n còpia en aquest centre directiu, que es pot impugnar davant de la Sala del Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
  
València, 16 d'agost de 2016.- La directora general de Treball i Benestar Laboral: Cristina Moreno Fernández.
Diari Oficial de la Generalitat Valenciana


Sumari del DOGV 7846, del 08-08-2016 (2016/6391)

Informació pública de l'aprovació de la modificació del pla d'ordenació detallada número 37, canvi d'ús equipaments.
--------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6391


Data del document
:   02-08-2016

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * administració local
    * pla d'urbanisme

Informació pública de l'aprovació de la modificació del pla d'ordenació detallada número 37, canvi d'ús equipaments. [2016/6391]  
Expedient número: 8570/2016.  
Procediment: aprovació de la modificació del pla d'ordenació detallada (sotmés a avaluació ambiental i territorial estratègica simplificada) número 37 € canvi d'ús equipaments.  
Data d'iniciació: 19 de juliol de 2016.  
  
Resolució d'Alcaldia d'informació pública  
  
Vist que per providència d'Alcaldia de data 19 de juliol de 2016 es va considerar la necessitat d'aprovar una modificació del pla d'ordenació detallada per al canvi d'ús de porció de parcel·la amb destí dotacional sanitari, que de conformitat amb els informes emesos no li és necessària a la Conselleria de Sanitat, desafectant-la de l'ús actual dotacional sanitarioassistencial per a donar-li ús ludicoesportiu, i sumar així aquesta superfície a la del dotacional amb aquest ús limítrof (ludicoesportiu).  
  
Vist que es va rebre l'esborrany de la modificació del pla d'ordenació detallada i el document inicial estratègic, per part dels Serveis Tècnics Municipals.  
Examinada la documentació que l'acompanya, vist l'informe de Secretaria, i de conformitat amb el que estableix l'article 21.1.j de la Llei 7/1985, de 2 d'abril, reguladora de les bases del règim local, resolc:  
  
  
Primer. Aprovar la versió inicial de la modificació del pla d'ordenació detallada, redactat pels Serveis Tècnics Municipals, en els termes que hi ha en l'expedient.  
  
Segon. Obrir un període d'informació pública de 45 dies, mitjançant anunci en el Diari Oficial de la Comunitat Valenciana i en premsa escrita de gran difusió. Durant el dit període quedarà l'expedient a disposició de qualsevol que vulga examinar-lo.  
  
Tercer. Notificar-ho a les persones interessades, als efectes que puguen al·legar i presenten les justificacions que estimen pertinents.  
  
Quart. Durant el mateix termini d'informació pública, consultar als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que pogueren resultar afectades i al públic interessat.  
  
  
Cinqué. Juntament amb els informes anteriors, traslladeu a la Comissió Informativa, per al seu estudi i proposta d'aprovació definitiva, que s'elevarà al Ple en la pròxima sessió que se celebre.  
  
Vinaròs, 2 d'agost de 2016.- L'alcalde en funcions: Domènec Fontanet i Llàtser.
Diari Oficial de la Generalitat Valenciana


Sumari del DOGV 7712, del 04-02-2016 (2016/439)

RESOLUCIÓ de 18 de gener de 2016 per la qual s'esmena l'error advertit en la resolució per la qual s'aprova l'oferta d'ocupació pública per a l'any 2015 de places de personal funcionari d'administració i serveis de la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/439


Data del document
:   18-01-2016

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 18 de gener de 2016 per la qual s'esmena l'error advertit en la resolució per la qual s'aprova l'oferta d'ocupació pública per a l'any 2015 de places de personal funcionari d'administració i serveis de la Universitat Miguel Hernández d'Elx. [2016/439]  
Advertit un error mecanogràfic en l'anualitat de la data de l'acord del Consell de Govern per la qual s'aprova l'oferta d'ocupació pública per a l'any 2015, referida a personal funcionari d'administració i serveis, de la Resolució número 2594/15, de data 21 de desembre de 2015, es procedeix a la seua correcció, en el sentit que segueix.  
  
On diu:  
«Primer  
Publicar en el Diari Oficial de la Comunitat Valenciana l'oferta d'ocupació pública per a l'any 2015, referida a personal funcionari d'administració i serveis, aprovada per l'Acord del Consell de Govern de 16 de desembre de 2016»;  
  
Ha de dir:  
«Primer  
Publicar en el Diari Oficial de la Comunitat Valenciana l'oferta d'ocupació pública per a l'any 2015, referida a personal funcionari d'administració i serveis, aprovada per acord del Consell de Govern de 16 de desembre de 2015».  
  
Elx, 18 de gener de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7913, del 09-11-2016 (2016/8478)

Informació pública de l'aprovació de l'annex del projecte d'urbanització del sector PE-APA/9: adaptació a l'ordenació detallada de la modificació puntual número 1 del pla parcial del sector i Vistahermosa-Alacant.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7913

Data del DOGV
:   09-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8478


Data del document
:   20-10-2016

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de l'aprovació de l'annex del projecte d'urbanització del sector PE-APA/9: adaptació a l'ordenació detallada de la modificació puntual número 1 del pla parcial del sector i Vistahermosa-Alacant. [2016/8478]  
La Junta de Govern Local, en la sessió celebrada el dia 20 de setembre de 2016, ha acordat aprovar l'annex del projecte d'urbanització del sector PE-APA/9: adaptació a l'ordenació detallada de la modificació puntual número 1 del pla parcial del sector i l'annex del projecte d'urbanització del sector PE-APA/9, Vistahermosa-Alacant, destinat a incloure les obres d'integració dels carrers Terrerola i Cigonya, presentats per l'agent urbanitzador del corresponent programa d'actuació integrada, la mercantil Inmovist Inversiones Inmobiliarias, SL.  
  
Cosa que es publica perquè se'n prenga coneixement, segons el que disposa l'article 57.2 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge, de la Comunitat Valenciana; s'adverteix que, contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o aquest directament, davant del Jutjat Contenciós Administratiu d'Alacant / la corresponent sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir de l'endemà de la publicació d'aquest edicte en el Butlletí Oficial de la Província d??Alacant.  
  
Alacant, 20 d'octubre de 2016.- El regidor d'Urbanisme: Miguel Angel Pavón García. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 7706, del 27-01-2016 (2015/10911)

Notificació de la sentència dictada en el judici verbal número 645/2011.
------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10814


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el judici verbal número 645/2011. [2015/10822]  
En el judici a què es fa referència s'ha dictat la resolució que té el text que, literalment, és com segueix:  
  
«Gandia, 2 de novembre de 2012  
Joaquín Femenía Torres, jutge del Jutjat de Primera Instància número 4 de Gandia i partit, he vist aquestes actuacions del judici verbal número 645/2011, promogudes a instàncies de la Comunitat de Propietaris Beniopa Passeig, de Gandia, assistida del lletrat Jaime Llopis Martínez, contra Remedios Andreu Contreras, qui no ha comparegut a l'acte del judici.  
Dispositiva  
Estime la demanada interposada per la Comunitat de Propietaris Beniopa Passeig, de Gandia, contra Remedios Andreu Contreras, i condemne la demandada a satisfer a l'actora la quantitat reclamada de sis-cents vint-i-vuit euros amb cinc cèntims, més els interessos legals.  
  
Respecte a les costes processals causades, s'imposen a la part demandada.  
Notifiqueu aquesta resolució a les parts i feu-los saber que, en contra, no s'hi pot interposar cap recurs.  
Aquesta és la meua sentència, de la qual porteu-ne un testimoniatge a les actuacions, que, jutjada definitivament en primera instància, pronuncie, mane i firme.»  
  
Atés que es desconeix el domicili o la residència actuals de la part demandada, per resolució d'avui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
  
Gandia, 25 de novembre de 2015.- El lletrat de l'Administració de Justícia: Enrique Borrás Ferri.
Diari Oficial de la Generalitat Valenciana


Sumari del DOGV 7743, del 17-03-2016 (2016/1738)

Informació pública de la pèrdua de la carta de pagament número 1818/1989.
-------------------------------------------------------------------------

### Dades del document

Número de DOGV
:   7743

Data del DOGV
:   17-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1738


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 1818/1989. [2016/1738]  
A causa de la pèrdua de l'original de la carta de pagament de la fiança núm. 1818/1989 per import de 250,61 euros, a nom de Sebastián Navarro Navarro, amb NIF 93627385F, a favor de Conselleria d'Economia Sostenible, Sectors Productius, Comerç i Treball.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels Serveis Territorials. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produeix cap reclamació.  
  
Alacant, 26 de febrer de 2016.- El director territorial: Francisco Simoes Neto.
Diari Oficial de la Generalitat Valenciana


Sumari del DOGV 7845, del 05-08-2016 (2016/5727)

Notificació de la sentència dictada en el procediment de divorci contenciós número 1881/2014.
---------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5727


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1881/2014. [2016/5727]  
Divorci contenciós 1881/2014-A  
Demandant: Abdul Razzaq.  
Procurador: Jorge Vico Sanz.  
Demandada: María de Lurdes Magalhaes.  
  
José Esteban Briz Recio, lletrat de l'Administració de Justícia del Jutjat de Primera Instància número 24 de València, mitjançant aquest edicte faig saber que en les actuacions de divorci contenciós 1881/2014, a instàncies d'Abdul Razzaq, representat pel procurador Jorge Vico Sanz, contra María de Lurdes Magalhaes, en situació de rebel·lia, en què, en data 17 de febrer de 2016, s'ha dictat la sentència que té la part dispositiva que és com segueix:  
  
«Estime la demanda formulada per la representació processal d'Abdul Razzaq contra María de Lurdes Magalhaes, i declare dissolt, per causa de divorci, el matrimoni format pels esmentats cònjuges, amb tots els efectes legals.  
Cada part abonarà les costes processals produïdes a la seua instància i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 € número del procediment amb quatre dígits - dos últims números de l'any, a l'oficina Banesto, segons que disposa la Llei Orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el dipòsit serà esmenable el defecte en el termini de dos dies, i no s'admetrà a tràmit si no s'esmena.»  
  
I perquè valga de notificació de forma deguda a María de Lurdes Magalhaes, en rebel·lia, expedisc i firme aquest edicte.  
  
València, 18 de febrer de 2016.- El lletrat de l'Administració de Justícia: José Esteban Briz Recio.
Diari Oficial de la Generalitat Valenciana


Sumari del DOGV 7926, del 28-11-2016 (2016/8704)

Notificació de la sentència dictada en el procediment ordinari número 613/2015.
-------------------------------------------------------------------------------

### Dades del document

Número de DOGV
:   7926

Data del DOGV
:   28-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8704


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment ordinari número 613/2015. [2016/8704]  
Juan José Valdehita García, lletrat de l'Administració de justícia del Jutjat de Primera Instància número 1 de Dénia, faig saber que en el judici ordinari número 613/2015 s'ha dictat sentència en què consta, com a demandant, la Comunitat de Propietaris Residencial Bonavista i, com a demandats, Dialcasa Costa 2000, SL, y Francisco José del Castillo Soriano.  
De conformitat amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes establits en la Llei orgànica del poder judicial.  
  
  
Dénia, 19 d'octubre de 2016.- El lletrat de l'Administració de Justícia: Juan José Valdehita García.
Diari Oficial de la Generalitat Valenciana


Sumari del DOGV 7792, del 27-05-2016 (2016/3785)

ACORD de 20 de maig de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec de pressupost de la Generalitat de 2016 de les obligacions contretes a favor de l'empresa Indra Sistemas, SA.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7792

Data del DOGV
:   27-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3785


Data del document
:   20-05-2016

Organisme emissor
:   Conselleria d'Hisenda i Model Econòmic

Tipus de document
:   Acord

Correcció d'errades

 Descriptors 

:   * Conselleria d'Hisenda i Model Econòmic

ACORD de 20 de maig de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec de pressupost de la Generalitat de 2016 de les obligacions contretes a favor de l'empresa Indra Sistemas, SA. [2016/3785]  
La Conselleria d'Hisenda i Model Econòmic ha tramitat l'expedient rescabalament favor de l'empresa Indra Sistemas, SA, pel servei Suport de nivell 2 a l'usuari del sistema d'informació per a la gestió processal Cicerone, en el període que comprén des del 25 de gener de 2015 fins al 24 de maig de 2015, per un import de 48.787,20 euros (quaranta-huit mil set-cents huitanta-set euros amb vint cèntims), IVA inclòs, per obligacions contretes en l'exercici 2015; este expedient porta causa de la necessitat d'atendre al compliment de les obligacions econòmiques de la Generalitat en haver rebut satisfactòriament el servei prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria, amb un informe previ de la Intervenció General de la Generalitat,  
  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa Indra Sistemas, SA, pel servei Suport de nivell 2 a l'usuari del sistema d'informació per a la gestió processal Cicerone, prestat en el període que comprén des del 25 de gener fins al 24 de maig de 2015, per un import total de 48.787,20 euros (quaranta-huit mil set-cents huitanta-set euros amb vint cèntims), IVA inclòs.  
  
Segon  
Publicar aquest acord en el Diari Oficial de la Comunitat Valenciana en el termini de 10 dies des de la seua adopció.  
  
València, 20 de maig de 2016  
  
La consellera secretària,  
MÓNICA OLTRA JARQUE